CELEX: C2004/228/55
Language: da
Date: 2004-09-11 00:00:00
Title: Sag C-292/04: Anmodning om præjudiciel afgørelse forelagt ved kendelse afsagt den 24. juni 2004 af Finanzgericht Köln i sagen Wienand Meilicke, Heidi Christa Weyde og Marina Stöffler mod Finanzamt Bonn-Innenstadt

11.9.2004   
            
            
               DA
            
            
               Den Europæiske Unions Tidende
            
            
               C 228/27
            
         Anmodning om præjudiciel afgørelse forelagt ved kendelse afsagt den 24. juni 2004 af Finanzgericht Köln i sagen Wienand Meilicke, Heidi Christa Weyde og Marina Stöffler mod Finanzamt Bonn-Innenstadt
   (Sag C-292/04)
   (2004/C 228/55)
   Ved kendelse afsagt den 24. juni 2004, indgået til Domstolens Justitskontor den 9. juli 2004, har Finanzgericht Köln i sagen Wienand Meilicke, Heidi Christa Weyde og Marina Stöffler mod Finanzamt Bonn-Innenstadt forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er Einkommensteuergesetz (EStG) § 36, stk. 2, nr. 3 (som affattet i de i sagen relevante år), hvorefter kun den selskabsskat, der påhviler et selskab eller en personsammenslutning, der er ubegrænset selskabsskattepligtig, modregnes i indkomstskatten med 3/7 af indtægterne i henhold til EStG § 20, stk. 1, nr. 1 eller nr. 2, forenelig med EF-traktatens artikel 56, stk. 1, og artikel 58, stk. 1, litra a), og stk. 3?